Εντουάρ Ενζιράντ

Ο Εντουάρ Ενζιράντ (Édouard Ngirente, 1973-) είναι οικονομολόγος και πολιτικός από τη Ρουάντα, πρωθυπουργός της χώρας από τις 30 Αυγούστου 2017. Διορίστηκε στην πρωθυπουργία από τον πρόεδρο Πολ Καγκάμε.

 Βιογραφικά στοιχεία 
 Πρώτα χρόνια και εκπαίδευση 
Ο Ενζιράντ γεννήθηκε στη Ρουάντα το 1973. Ολοκλήρωσε το Εθνικό Πανεπιστήμιο της Ρουάντα, αποκτώντας τίτλο μπάτσελοε στα οικονομικά και στη στατιστική. Στη συνέχεια απέκτησε και μεταπτυχιακό δίπλωμα ειδίκευσης στις οικονομικές επιστήμες. Επίσης, κατέχει τίτλο PhD στα οικονομικά από το  Καθολικό Πανεπιστήμιο της Λουβαίν στο Βέλγιο.

Σταδιοδρομία
Δίδαξε ως καθηγητής στο Εθνικό Πανεπιστήμιο της Ρουάντα ως το 2010. Εν συνεχεία διορίστηκε γενικός διευθυντής σχεδιασμού στο υπουργείο Οικονομικών και Οικονομικού Προγραμματισμού, για να προαχθεί σε ανώτατο σύμβουλο στο ίδιο υπουργείο εντός του έτους. Στις 30 Μαρτίου 2011 του χορηγήθηκε άδεια επ' αόριστο από το υπουργικό συμβούλιο για να αναλάβει τα καθήκοντά του ως ανώτατου συμβούλου στην εκτελεστική διεύθυνση της Παγκόσμιας Τράπεζας στην Ουάσινγκτον. Διορίστηκε πρωθυπουργός στις 30 Αυγούστου 2017.

 Παραπομπές 

Εξωτερικοί σύνδεσμοι

 Γραφείο Πρωθυπουργού της Ρουάντα 

Κατηγορία:Πρωθυπουργοί της Ρουάντα
Κατηγορία:Ηγέτες εν ενεργεία